סיפורה של מתי שטיפט

נולדתי בשנת 1947 בגרמניה שמי הוא מתוקה שטיפט. אמי קראה לי בשם זה מכיוון שזה היה שמה של סבתי (מצד אבא) נולדתי לאחר השואה בעיירה קטנה בגרמניה בשם "שפיצלר ".

בצבא כינו אותי מתי (כקיצור השם ) אהבתי את השם: "מתי" ונשארתי איתו עד היום. נולדתי באחרי השואה בעיירה קטנה בגרמניה שבה התאספו פליטים בכל אירופה כדי לעלות לארץ ישראל.

כאשר ההוריי ואני עלינו לארץ גרנו מעברה שהיא מחנה אוהלים. לאחר מכן עברנו לכפר ערבי נטוש ברחובות בשם זרנוגה. היו מלא בוסתנים עם עצי פרי בכפר היו: עצי תות ענקיים, רימונים, תאנים, תמרים, ענבים... היה לנו בחצר באר עם מים ולא היו שירותים כמו בימנו ולכן היה בחצר צריף קטן עם בור ספיגה. באמצע הכפר היה מגרש גדול שבו היינו משחקים: תופסת, מחבואים מחניים... וגם היה בכפר גם גן ילדים ובית ספר יסודי (היו המון ילדים שם)

כשהייתי בכיתה ד' עברנו לרחובות מזרנוגה ושם למדתי בבית הספר של העיר וגם בתיכון.

נולדתי כבת יחידה (למרות שאמא שלי רצתה עוד ילדים אך לא הצליחה).

בצבא הייתי בתפקיד של מדריכה של גדנ"עים וטירוניות וחיילות. שירתתי בבסיס שדה בוקר בנגב קרוב למצפה רמון (עיר קטנה בנגב) ושם פגשתי את בעלי. הוא היה באותו בסיס. ואחרי שהשתחררתי מהצבא למדתי באוניברסיטה בירושלים מתמטיקה ופיזיקה. באמצע שנת הלימודים החלטנו להתחתן.

יש לי ארבעה ילדים ותשע נכדים היום.

לאחר שאני ובעלי התחתנו עברנו לגור בקיבוץ אילון עבדתי בבתי ילדים, במפעל פסיפס לאחר מכן הלכתי ללמוד ציור ארבע שנים בתל אביב לאחר מכן חזרתי למפעל הפסיפס כמתכננת בשלב מסוים החלטתי לשנות כיוון וללמד בחטיבת ביניים ולאחר מכן חטיבה עליונה מתמטיקה ומדעים בשנת 2000 החלטנו לעזוב את הקיבוץ וגרנו במושב יערה.

יצאתי לפנסיה בשנת 2010

בעלי חלה ובסופו של דבר, לצערי, הוא נפטר. לפני שנתיים החלטתי לחזור לאילון ואז אני חיה באילון.

1. בית ספרי

בזמני לא היה חטיבת ביניים ויסודי היה מכיתה א' עד ח'. הייתי תלמידה מצטיינת במיוחד אהבתי אומנות. היו סוגים רבים של מורים שחיבבתי והיה בינינו קשר חזק

1. פנאי

כאשר אני וחברי נפגשנו היינו יוצאים החוצה ומשחקים משחקים כמו: שלושה מקלות, שבע אבנים וכו' או שהיינו קוטפים פירות מהשדה ליד ביתי

חגגתי את בת מצוותי ללא אולם אירועים אלא הזמנתי את כל כתתי לביתי וחגגנו

1. שנות העשרים לחיי

אז היינו שומעים את אלביס, החיפושיות ועוד מלא זמרים.

כמו כן, היינו מבלים בעיקר בהצגות ובתי הקולנוע.

הייתי הולכת לקולנוע ל"הצגה יומית" זה היה סרט שהיה מוקרן ארה"צ

דבר המרואיינת תמי שטיפט: היה נחמד, שיתוף פעולה מאוד נעים

מראיין: רז שטיפט ו'4 ביה"ס רמז נהריה.

דבר המראיין: לדעתי, הפרויקט היה מהנה מלמד ונחמד וזה קירב אותי וסבתי יותר מאשר מה שהיינו.